ค่ายรามสูร

ค่ายรามสูร (), หรือนามอีกอย่างว่า สถานีช้าง รู้จักกันในนามอย่างเป็นทางการ คือ สถานีวิจัยวิทยุภาคสนามที่ 7 (; 7th RRFS) ค่ายแห่งนี้ตั้งอยู่ในตำบลโนนสูง สร้างขึ้นโดยสหรัฐเมื่อปี พ.ศ. 2507 ในช่วงที่สงครามเวียดนามกำลังทวีความรุนแรงหนัก ค่ายแห่งนี้ดำเนินการโดยสำนักงานความมั่นคงกองทัพบกสหรัฐ (ASA) เป็นหน่วยข่าวกรองคลื่นสัญญาณโดยกองทัพบกสหรัฐบูรณาการร่วมกับสำนักงานความมั่นคงแห่งชาติ (NSA)

ค่ายแห่งนี้วัตถุประสงค์เพื่อดักจับการสื่อสารทางวิทยุและระบุตำแหน่งติดตั้งของศัตรู ภายในค่ายปรากฏถาวรวัตถุอย่างกลุ่มเสาอากาศแบบวงกลมขนาดใหญ่ (CDAA) ในยุครุ่งเรือง พัฒนาเป็นที่พักของเจ้าหน้าที่สหรัฐจำนวน 1,200−1,500 คน พร้อมด้วยห้องพัก โรงภาพยนตร์ ศูนย์ฝึกทหาร โรงยิม สระว่ายน้ำ สนามเทนนิส คลังอาวุธ และอุโมงค์ยาว 300 เมตร ซึ่งปัจจุบันกองทัพไทยอ้างว่าใช้สำหรับจัดเก็บสายเคเบิลอิเล็กทรอนิกส์ ค่ายแห่งนี้จ้างแรงงานไทยมากกว่า 1,400 คนด้วยอัตราค่าจ้างสูง เมื่อสหรัฐถอนกำลังออกจากเอเชียตะวันออกเฉียงใต้ในปี พ.ศ. 2518 ค่ายแห่งนี้จึงถูกส่งมอบให้กับกองบัญชาการทหารสูงสุดของไทย เมื่อปี พ.ศ. 2540 ค่ายถูกแปรสภาพเป็นค่ายของกองพันทหารราบที่ 1 กรมทหารราบที่ 13 ตั้งนามใหม่ว่า "ค่ายพระยาสุนทรธรรมธาดา" ค่ายดังกล่าวกลับมามีประเด็นเกี่ยวกับสงครามต่อต้านการก่อการร้ายอีกครั้ง โดยบางคนเชื่อว่าสถานีแห่งนี้อาจเป็นที่ตั้งของ "คุกลับ" ของสำนักข่าวกรองกลางสหรัฐ สำหรับสอบสวนผู้ต้องสงสัยต้องหาว่าเป็นผู้ก่อการร้าย

 อ้างอิง 

หมวดหมู่:สิ่งก่อสร้างในอำเภอเมืองอุดรธานี
หมวดหมู่:สิ่งก่อสร้างที่เลิกใช้งานของกองทัพอากาศสหรัฐในประเทศไทย
หมวดหมู่:ค่ายทหารในสังกัดกองทัพบกไทย